HILLSONG TV Armon talo 1/2
Isä, kiitos siitä, mitä teet tiimissä, henkilökunnassa ja opistossamme.
Upeita tarinoita olisi vaikka kuinka.
Monet opiskelijat ympäri maailmaa ovat omistautuneet Sinulle.
Kiitos kunniasta olla osa sitä.
Siunatkoon tämä sanoma ihmisiä. Jeesuksen nimessä, aamen.
Kutsun päivän sanomaa nimellä "Armon talo".
Armon talot ovat seurakuntia ja elämää, joita rakennamme ja elämme.
Daavidin palatsia kuvailtiin armon taloksi sen takia, mitä Jumala teki.
Niin ainakin itse tulkitsen sen.
Sak. 12:10 on Paluu tulevaisuuteen -tyyppinen jae, -
koska se on messiaaninen.
Se on kirjoitettu ikään kuin Jeesus puhuisi siinä minä-muodossa.
"Ja minä vuodatan Daavidin [huoneen] päälle -
ja Jerusalemin asukasten päälle armon ja rukouksen hengen.
He katsovat minuun, jonka he ovat lävistäneet.
Ja he valittavat häntä, niinkuin valitetaan ainokaista, -
murehtivat häntä katkerasti, niinkuin murehditaan katkerasti esikoista."
Herra sanoi vuodattavansa Daavidin palatsin päälle armon hengen.
Siinä puhutaan itse asiassa armon ja rukouksen hengestä.
Minusta kohta maalaa kuvan Jumalan huoneesta paikkana, -
jossa Jumalan armo ja suvereniteetti törmäävät ihmisen haurauteen.
Se on armon ja parannuksenteon, armon ja anomisen paikka.
Se on voimallista.
Luin, mitä kaikkea Raamattu sanoo armosta.
Siitä, miten armo on saatavilla ja miten Jumala vuodattaa armoa.
Tajusin sen kautta, miten elintärkeää on elää armontäyteistä elämää.
"Jokaiselta, jolle on paljon annettu, myös paljon vaaditaan." Uskon sen.
"Lahjaksi olette saaneet, lahjaksi antakaa."
Olemme ihmeellisen, loputtoman armon vastaanottajia.
Loputon tarkoittaa päättymätöntä. Sitä vain tulee jatkuvasti.
Ihmiset unohtavat käsittämättömän helposti saamansa armon.
He unohtavat armon rajoittamattomuuden, -
eivätkä itse anna armoa elämässään.
Seurakunnat voivat olla armottomia ihmisille, toisille seurakunnille -
ja toinen toisilleen. Ne voivat olla armottomia maailmalle.
Joskus ne ovat armottomia jopa siinä, -
miten ne esittävät evankeliumin niiden omien seinien sisällä.
Tahdon, että tämä on armon talo.
Uskon, että meidät on kutsuttu sellaiseksi.
Tahdon, että jokaisen seurakuntalai- semme ominaispiirre on armon henki.
Pitäkää se mielessä, kun kuuntelette jaetta Joh. 1:16―17 armosta.
Voisin lukea monia jakeita. Tässä sanotaan: -
"Ja hänen täyteydestään me kaikki olemme saaneet, -
ja armoa armon päälle. Sillä laki on annettu Mooseksen kautta; -
armo ja totuus on tullut Jeesuksen Kristuksen kautta."
Armoa armon päälle. Se tarkoittaa, että saamme armoa loputtomasti.
Armoa äärettömyyteen asti. Se on voimallinen asia.
Jos sitoutuu elämään armon elämää, näkee Jumalan toimivan elämässään -
ja elämänsä kautta, ja näkee Jumalan mielisuosion omassa elämässään.
Amplified-käännöksessä jae kuuluu: "Hänen täyteydestään, -
hänen (runsaudestaan) me olemme kaikki saaneet [saaneet osamme -
ja meitä on varustettu] armolla toisen päälle -
ja hengellisellä siunauksella hengellisen siunauksen päälle -
ja mielisuosiolla mielisuosion päälle ja lahjalla [kasattuna] lahjan päälle."
Vau! Armoa, siunausta, mielisuosiota ja lahjaa kasattuna edellisen päälle.
"Sillä laki annettiin Mooseksen kautta, mutta armo, -
joka on (ansioton, ansaitsematon mielisuosio ja hengellinen siunaus), -
ja totuus ovat tulleet Jeesuksen Kristuksen kautta."
Jumalan armo on ihmeellinen.
Mieti niitä, jotka ovat tulleet tänne Australiaan kaikkialta maailmasta.
Mieti armon tarinoita siitä, miten ihmiset ovat tulleet tänne.
Mieti omaa todistustasi, miten Jumala on johdattanut sinut omakseen -
ja tarinaa siunauksesta, joka on tullut tai on tulossa sinulle, -
jotta voit olla täällä tänä aikana.
Uskon, että jokaiselle opiskelijallemme tämä on käänteentekevää aikaa.
Useimmat kertovat elämänsä muuttuneen opistollamme.
Eikä kyse ole vain luennoista, tiimistä, opettajista tai henkilökunnasta.
Kyse on siitä, mitä Jumala tekee armon talossa.
Se menee ihmisten sisimpään, vie heidät maailman ääriin -
ja saa heidät julistamaan ilosanomaa Jeesuksesta, -
armon evankeliumia kaikille ihmisille kaikkialla maailmassa.
Se on ihmeellinen asia.
Hän antaa meille armoa armon päälle.
Mietin kaikkea sitä armoa, josta puhutaan Joh. 1:16―17:ssä.
Minulle se ei välttämättä tarkoita sitä, mitä Kirjoituksissa sanotaan.
Siinä puhutaan kasatusta armosta. Minulle se tarkoittaa armoa armolla.
Meidän tulee lisätä oma armomme Jumalan armon päälle.
Olemme saaneet, joten annamme Jumalan armoa eteenpäin.
Kun elää niin, aavistan koko sydämelläni, -
että Jumalan mielisuosio ja siunaus seuraavat sitä.
Ne tulevat perääsi. Jahtaavat sinua.
Silloin ei tuhlaa koko elämäänsä etsien sitä.
Kun joku elää armottomalla tavalla, -
armottomuus valtaa hänet ja värittää koko omaa elämää.
Lopulta se katkaisee armon virran ihmisten elämään.
Jos elää armollisesti, huomaa armon virran toimivan omassa elämässään.
Olkaamme me siis armon talo, Jeesuksen nimessä.
Armossa on kolme peruspilaria. Sillä on monia piirteitä.
Sana puhuu moninkertaisesta armosta. Sävyjä ja puolia on paljon.
Armoa ei voi selittää kaiken kattavasti puolessa tunnissa, sillä se on loputon.
Armolla on monia upeita puolia, mutta yksi pääelementti on anteeksianto.
Ja armosta me olemme pelastetut.
Valitettavasti jotkut jäävät siihen. Armo oli heille vain pelastus.
Raamattu puhuu muustakin: armosta armon ja armon päälle.
Siunauksesta siunauksen päälle. Armoa kasataan. Se on voimallista.
Anteeksianto on yksi armon peruspilari.
Matt. 18:ssa Jeesus kertoo tarinan. Jeesus aloitti vertaukset monesti: -
"Taivaan valtakunta on kuin..."
Jos tahtoo tietää, millainen taivas on, ei tarvitse kuolla, mennä taivaaseen -
ja palata kirjoittamaan kirjaa ajastaan taivaassa.
Ei tarvitse kuin lukea, mitä Jeesus kertoi. Hän kuvaili taivasta -
käytännöllisesti ja arkipäiväisesti. Se opettaa, millainen taivaan henki on.
Vaarallisessa julistuksessa Jeesus opetti, miten rukoilla.
Matt. 6:n vaarallisessa julistuksessa sanotaan "tulkoon sinun valtakuntasi; -
tapahtukoon sinun tahtosi myös maan päällä niinkuin taivaassa".
Kyse on siitä, että opimme taivaan hengen -
lukemalla Jeesuksen vertauksia -
ja elämme sitä sitten todeksi se henki sydämessämme.
Yksi vertauksista puhuu anteeksiannosta.
Luetaan Matt. 18:23―35 kokonaan: "...taivasten valtakunta -
on verrattava kuninkaaseen, joka vaati palvelijoiltansa tiliä.
Ja kun hän rupesi tilintekoon, tuotiin hänen eteensä eräs, -
joka oli hänelle velkaa kymmenentuhatta leiviskää.
Mutta kun tällä ei ollut, millä maksaa, niin hänen herransa määräsi -
myytäväksi hänet ja hänen vaimonsa ja lapsensa -
ja kaikki, mitä hänellä oli, ja velan maksettavaksi.
Silloin palvelija lankesi maahan ja rukoili häntä sanoen: -
'Ole pitkämielinen minua kohtaan, niin minä maksan sinulle kaikki'.
Niin herran kävi sääliksi sitä palvelijaa, -
ja hän päästi hänet ja antoi hänelle velan anteeksi.
Mutta mentyään ulos se palvelija tapasi erään kanssapalvelijoistaan, -
joka oli hänelle velkaa sata denaria..."
Hän itse oli saanut anteeksi 10 000 denarin velan.
"...ja hän tarttui häneen..." Ei mitenkään siunaavalla tavalla.
"...kuristi häntä kurkusta ja sanoi: 'Maksa, minkä olet velkaa'.
Niin hänen kanssapalvelijansa lankesi maahan ja pyysi häntä sanoen: -
'Ole pitkämielinen minua kohtaan, niin minä maksan sinulle'.
Mutta hän ei tahtonut, vaan [...] heitti hänet vankeuteen, kunnes hän -
maksaisi velkansa. Kun nyt hänen kanssapalvelijansa näkivät [sen], -
tulivat he kovin murheellisiksi [...] ja ilmoittivat herrallensa [tapahtuneen].
Silloin hänen herransa kutsui hänet eteensä [...]: 'Sinä paha palvelija!
Minä annoin sinulle anteeksi kaiken sen velan, koska sitä minulta pyysit; -
eikö sinunkin olisi pitänyt armahtaa kanssapalvelijaasi [...]?
Ja hänen herransa vihastui ja antoi hänet vanginvartijan käsiin, -
kunnes hän maksaisi kaiken, minkä oli hänelle velkaa."
Palvelija sai armon muttei itse antanut sitä. Siksi armo poistettiin häneltä.
Olemme saaneet valtavan paljon. Jos emme käsitä saamaamme armoa, -
unohdamme hämmästyttävän helposti olla armollisia toisille ihmisille.
Olen ollut lautakunnissa ja käsitellyt toisinaan pastorien epäonnistumisia.
Olen istunut sellaisten seurassa, jotka ajattelevat, etteivät ihmiset muutu.
Se asenne on ihmisten sivuuttamista.
Keskustelua ei voi enää käydä. "Eivät he koskaan muutu."
Mutta mietin ansaitsematonta mielisuosiota, -
jonka olen saanut ja jonka te olette saaneet.
Jumalan armo perustuu täysin siihen, kuka Hän on ja mitä Hän antaa meille.
Kristityillä ei ole pienintäkään syytä elää armottomasti. Ei mitään syytä.
Anteeksianto on yksi peruspilari.
Toinen on mielisuosio, jota meidän pitää välittää eteenpäin.
Onko meillä sellainen antelias henki kuin apostoli Johanneksella oli?
Mitä hän rukoili ystävänsä puolesta 3. Joh. 2:ssa? "Pidä hänet nälkäisenä"?
Ei. "Rakkaani, minä toivotan sinulle, että kaikessa menestyt -
ja pysyt terveenä, niinkuin sielusikin menestyy."
Ollaan sellaisia, jotka tahtovat nähdä toisten kukoistavan, -
palvelutöiden menestyvän ja heidän voivan hyvin.
Tahdomme iloita iloitsevien kanssa, samalla kun itkemme itkevien kanssa.
Onpa seurakuntasi mikä hyvänsä ja missä hyvänsä, -
iloitse, kun koko Kristuksen seurakunta juhlii, Jeesuksen nimessä.
Tahdotaan ihmisille menestystä ja hyvää vointia.
Jos ystävälläsi menee paremmin kuin sinulla, se on hyvä armotesti.
Se on paras armotesti. Kaikki tietävät, ettei hän ole yhtä hengellinen, -
yhtä lahjakas eikä yhtä hyvän näköinen kuin sinä.
Miksi Jumala siunaisi sitä kurjaa syntistä?
Samanlainen asenne oli fariseuksella veronkerääjän suhteen.
Jeesus armahti syntistä, mutta ei armotonta fariseusta.
Armollisuuden puute katkaisee armon virran elämästämme, -
tulevaisuudestamme ja palvelutyöstämme.
Se on ihmeellistä, miten paljon voi saavuttaa, kun elää täynnä armoa.
Se avaa elämämme sille, että Jumala voi kasata armoa armon päälle.
Pelastus on armon alkupiste. Se ei ole armon loppupiste.
Armo on elämäntapa. Jumala antaa sitä jatkuvasti. Se on loputonta.
Ihmeellistä armoa tulee jatkuvasti. Se on voimallista.
Peruspilarit ovat anteeksianto, mielisuosio -
ja Jumalan mahdollistava voima, -
joka kumpuaa monista armon asiayhteyksistä.
Jumala tekee armostaan meille mahdottoman mahdolliseksi.
Sitä tehdessä luulemme, että kaikki on meistä kiinni.
Kunpa näkisimme, miten valtavasti enkelit ja taivas tekevät töitä, -
kun Jumala antaa meille mahdollis- tavaa voimaansa, joka nostaa meitä.
Kun Bobbie perusti Colour Conferencen, heitä oli kaksi.
Bobbie oli kutsunut Kaliforniasta parhaan ystävänsä Hollyn puhumaan -
pieneen naistenkonferenssiin. Hänen ensimmäiseensä.
Hän sai ilmestyksen, ettei siitä tule vain naistenkonferenssi.
Holly ei tainnut olla puhunut missään milloinkaan.
Korkeintaan omassa seurakunnassaan.
He tulivat tänne ja mainostivat.
Ensimmäiseen konferenssiin silloin monta vuotta sitten tuli 600 naista.
602 naista ilmaantui paikalle, -
ja loput on historiaa, sillä Jumala on kasannut armoa armon päälle.
Bobbie ja minä olemme hyvin tietoisia Jumalan mahdollistavasta voimasta.
Ihmiset kysyvät: "Miten teet sen? Miten onnistut?"
Se on vain Jumalan armoa.
Kun Hän antaa sinulle armon kutsuusi, Hän tekee sen sinulle mahdolliseksi.
Saatat olla häkeltynyt, koska koet tietäväsi enemmän kuin opiskelijat, -
ja olevasi lahjakkaampi ja parempi kuin muut.
Tai päinvastoin: muut opiskelijat saavat sinut tuntemaan epävarmuutta.
Paholainen rakastaa saada nuoret epävarmoiksi.
"Miten ikinä sovin tänne? Miten ikinä saan ystäviä?"
Armo on Jumalan mahdolliseksi tekevä voima.
Se tekee mitättömistä merkittäviä ja tavallisesta poikkeuksellista.
Se kasaa Jeesusta rakastavien, armonnälkäisten ihmisten päälle -
armoa armon päälle. Siitä tulee elämänne todistus, elämäntarinanne.
Seurakunnassamme on upeita ihmisiä.
Se kertoo Jumalan mahdollistavasta voimasta toisen perään, -
tarinaa armosta toisen perään.
Jumala voi antaa jokaiselle täällä senkaltaisen todistuksen.
Kun omat lapset kasvavat, voi alkaa kertoa heille armosta, -
Jumalan mahdollistavasta voimasta ja anteeksiannosta.
Armon kolmesta peruspilarista. Mitä se tarkoittaa meille?
Meidän pitää olla anteeksiantavaisia.
Pitää omaksua sama asenne kuin Johanneksella oli Gaiusta kohtaan.
Rukoilen, että menestyt ja pysyt terveenä.
Uskon, että Jumala tekee jotakin ihmeellistä sisimmässäsi -
saadakseen sielusi kukoistamaan.
Jos asenteesi on sellainen toisia koh- taan, profetoin mielelläni sitä sinulle.
Armo on oleva tarinasi.
Tarkoitan armoa armon päälle ja siunausta siunauksen päälle.
Armon talossa -
tietoisuus Jumalan armon rajoittamattomuudesta on koholla.
Olen pastorin lapsi.
Synnyin Pelastusarmeijaan. 2-vuotiaana olin baptisti.
3-vuotiaana olin helluntailainen, koska vanhemmistani tuli helluntailaisia.
Se on tarinani. Uskovan kodin lapsi tarvitsee ilmestyksen Jeesuksesta.
Jumalalla ei ole lastenlapsia. On vain lapsia.
Kaikki tarvitsevat oman ilmestyksen Jeesuksesta.
Kaikki kolme lastani sai teini-ikäisenä oman ilmestyksensä.
Monesti ihmisillä on kamala mennei- syys, ja he pelastuvat radikaalisti.
Heillä on kohonnut tietoisuus armosta.
Joskus meidän, joille uskonasiat ovat tuttuja, täytyy etsiä Jumalalta -
kohonnutta tietoisuutta armosta. Muuten omaa asennetta -
määrittää oikeutus, eikä oikeutuksen henki ole aina armollinen.
Oikeutuksen henki ei ole kiitollinen, eikä saa meitä elämään -
anteeksiantavasti ja armollisesti toisille siunausta toivoen -
ja tahtomaan tehdä kaikkemme, jotta toiset saisivat -
Jumalan armon hengen, joka nostaa ihmisiä.
Katsotaan, että meillä armon talona on rajoittamattoman armon asenne -
joka on sinetöitynä syvällä hengessämme.
Se ei ole tarkoitettu vain kaikille muille vaan juuri sinulle.
Yksikään syntinen ei ole toista pahempi.
Tuttuus ei rakenna armon taloa.
"Olen nähnyt ja kuullut tuon aikaisemminkin.
Tarvitsen syvempää opetusta." Se on roskaa. Siitä puuttuu armon henki.
Armon henki rohkaisee, nostaa ihmisiä, rakentaa ja ottaa vastaan.
Vastaanottavaisuus on aliarvostettua kristityn elämässä.
Ollaan vastaanottavaisia ja nälkäisiä. Ei ajatella: "Nähty on, kuultu on."
On mahtavaa olla sellaisen lähellä, -
jonka silmät ovat täynnä ihmetystä.
Disneylandiin ei kannata mennä sen kanssa, jonka asenne on oikeutus.
Kannattaa mennä sen kanssa, jonka silmät ovat ihmetystä täynnä.
Kun menimme sinne ensi kertaa lastenlasten kanssa, he arvostivat sitä.
Menimme koko perheellä sinne vajaa puolitoista vuotta sitten.
En unohda sitä ikinä, koska Lexi, se epätavallinen lapsi, -
seisoi pienen kadun varrella Disney- landissa, kun pitkä kulkue tuli ohi.
Mukana olivat kaikki hahmot Hessusta prinsessoihin, -
joilla on kauniit mekot.
Ja hän huusi. Hän seisoi samassa kohdassa, ja kuka tulikin, hän huusi: -
"Ariel!"
Vannon, että hän huusi niin 45 minuuttia joka ikiselle, joka meni ohi.
Ja...
Armoa armon päälle. Jokainen niistä tuhansista -
kuuli pikkutytön kirkuvan heidän nimiään, -
ja jokainen heistä katsoi häntä ja heilutti hänelle näin.
Eikö niin, Bobbie? Jokainen teki niin, koska hänellä oli se nälkä.
Hänellä ei ollut tunnetta tuttuudesta eikä oikeutuksesta siellä.
Olet voimallisessa seurakunnassa ja ympäristössä, -
jos pidämme yllä ihmetyksen henkeä.
Jos opistossamme on ihmetyksen henki, se vaikuttaa jokaiseen syvästi.
Jokaisen elämä muuttuu kokonaan.
Siinä on jotakin kaunista, kun on lähellä sellaista, -
jolla on ihmetyksen henki. Se on siistiä.
Puhutaan vaarallisesta julistuksesta Message-käännöksen mukaan.
"Hengessä köyhät" kuuluu: "Olette autuaita, kun rajanne tulee vastaan.
Kun te vähenette, Jumala ja Hänen valtansa kasvavat."
"Murheelliset" on siinä: "Olette autuai- ta, kun koette menettäneenne sen, -
mikä teille on rakkainta. Vain silloin Rakkain voi syleillä teitä."
"Autuaita ovat hiljaiset" kuuluu: "Olette autuaita, -
kun tyydytte siihen, mitä olette. Ei enempää, ei vähempää.
Silloin huomaatte omistavanne ylpeästi kaiken, mitä ei voi ostaa."
"Isoavat ja janoavat" on siinä: "Olette autuaita, kun teillä on -
Jumalan-nälkä. Hän on parhaan aterianne ruoka ja juoma."
"Laupiaat" on siinä: "Olette autuaita, kun välitätte.
Sillä hetkellä kun välitätte, teistä itsestänne pidetään huolta."
"Puhdassydämiset" on siinä: "Olette autuaita, -
kun sisäinen maailmanne ― mielenne ja sydämenne ― on kunnossa.
Saatte nähdä Jumalan ulkoisessa maailmassa."
Kun elää armollisesti ansaitse- mattoman armon vastaanottajana, -
se tarkoittaa, että sydän on täynnä armoa.
Silloin se muuttaa sinut sisältä, -
niin että näet Jumalan ulkoisessa maailmassa.
Mahtavaa, eikö vain?
"Rauhantekijät" on siinä: "Olette autuaita, -
kun osoitatte ihmisille yhteistyökykyä ettekä kilpaile tai tappele.
Silloin näette keitä olette, ja löydätte paikkanne Jumalan perheessä."
"Vainotut" on siinä: "Olette autuaita, kun omistautumisenne Jumalalle -
herättää vainoa. Vaino ajaa teidät syvemmälle Jumalan valtakuntaan."
Tuo kuvastaa minusta sitä, millainen armon talo on.
Meillä on sellainen sydän, joka vetää puoleensa Jumalan siunauksia.
Me välitämme. Yksinkertaista.
"Autuaita ovat armolliset".
Yksinkertaisesti ne, jotka välittävät.
Jos elämme vaarallisen julistuksen mukaan, -
armon henki kumpuaa täältä -
ja murtaa enemmän muureja kuin mikään muu.
Sanonta kuuluu: "Kärpäsiä kuolee enemmän hunajalla kuin etikalla."
Saat paljon enemmän vaikutusvaltaa ja kunnioitusta toisilta -
armolla, eli hunajalla, -
kuin ankaruudella, lakihenkisyydellä, oikeutuksella ja sen sellaisella.
On ihmeellinen armo Sen ääni ihana
Se pelasti minut kurjan
Olin kadonnut mutta nyt löydetty
Olin sokea mutta nyt näen
On ihmeellinen armo Sen ääni ihana
Se pelasti minut kurjan
Olin kadonnut mutta nyt löydetty
Olin sokea mutta nyt näen
Oi, näen Sinut nyt
Näen rakkauden silmissäsi
Annoit itsesi alttiiksi
Nostit särkyneet elämään
Oi, näen Sinut nyt
Näen rakkauden silmissäsi
Annoit itsesi alttiiksi
Nostit särkyneet elämään
Olemmeko unohtaneet intiimin, -
ikuisen keskustelun Luojan -
ja luomakunnan välillä?
Mutta meitä vetää puoleensa kuiskaus, -
jotta kuulisimme -
ja saisimme aistit viritettyä, kun Hän odottaa, -
odottaa, -
odottaa vastaustamme.
Puhu. Minä kuuntelen.
Puhu. Me kuuntelemme.
Ennen kuin tiesimme levyn nimeä tai aihetta, tiesin, -
että piti lähteä liikkeelle autuaaksijulistuksista.
Uskovakin luulee: "Jos olisin parempi, kelpaisin Jumalalle."
Totuus on päinvastainen.
Itseään ei tarvitse ylentää löytääkseen Jumalan. Hänet löytää antautumalla.
Emme antaudu häviäjinä vaan koska Hän on jo voittanut kaiken.
Siitä taivaan valtakunta alkaa.
Johanneksen evankeliumissa puhutaan armosta armon päälle.
Armoa kasataan armon päälle, suosiota suosion päälle -
ja siunausta siunauksen päälle. Jumala toimii niin.
Jos kaventaa armon siihen yhteen kokemukseen, että pelastui armosta, -
vähättelee armoa, koska armo ei koskaan lopu. Se virtaa.
Kiitän Jumalaa, että olen Hänen ihmeellisen armonsa vastaanottaja.
Tahdon elämääni kohonneen tietoisuuden -
Jumalan armon ansaitsemattomasta luonteesta.
Sillä ei ole mitään tekemistä ansioideni kanssa.
Jos joku luulee, että häntä on siunattu, koska hän on oikeutettu siihen, -
tai jos antaa Jumalan tekojen ja armon tulla itselle itsestään selviksi,-
jotakin menetetään. Kun joku kadottaa näkemyksen armosta, -
jota Jumala on osoittanut itselle, tulee armottomaksi toisia kohtaan, -
Kun kristinuskosta tulee ankaraa, tuomitsevaa, syyttävää ja hyökkäävää,
käsitys armosta on hukattu. Missä he olisivat ilman armoa?
Tahdon olla pastori seurakunnassa, joka on armon talo -
ja jossa tunnetaan sen voima, kun armo ja totuus kohtaavat.
Puolustamme totuutta, oikeuden- mukaisuutta, sitä, mikä on oikein, -
ja Sanaa, mutta teemme sen armon ja myötätunnon kera toisia kohtaan.
Yhdistä ne, niin havaitset, ettei armo ikinä lakkaa virtaamasta elämässäsi.
Jumalan mielisuosio on oleva osasi.
Ole siunattu! Kiitos seurastasi. Mukavaa viikkoa ja ensi kertaan!
Suomennos: Maija Tuukkanen